gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl gl es gl en gl gl de gl gl pt gl pt en gl gl pt es gl gl gl gl fr en gl ceb en gl ca gl gl gl gl gl en pt ca gl gl
Goberno e transportistas negocian contrarreloxo a 48 horas dos paros - G24
O Goberno di que atendeu todas as peticións do sector
As empresas acusan a ministra de falta de vontade negociadora
Antón Montero 17/12/2021 21:07
Goberno e transportistas apuran as negociacións a 48 horas da convocatoria de paro no sector. As tres principais federacións galegas de transportistas reuníronse para pactar os servizos mínimos que funcionarán durante os 3 días de paro que, se nada o remedia, comezarán o luns.
Alberto Vila, xerente de Fegatrans, di que "nós entendemos, e máis tal e como está a situación sanitaria en Galicia, que as farmacias e os centros hospitalarios hai que abastecelos; que o gando hai que alimentalo".
E José Carlos García, secretario xeral de Fegatramer, engade "a recollida do leite fresco ou a distribución de vacinas".
Só un acordo de última hora entre Goberno e a patronal do sector permitiría desconvocar a protesta. Este venres volvéronse reunir. O executivo di que atendeu unha a unha todas as demandas dos camioneiros, incluída a prohibición da carga e descarga.
Isabel Pardo de Vera, secretaria de Estado de Transporte, asegura que "teñen a proposta enriba da mesa con todas as medidas que supoñen un cambio histórico na consideración dos transportistas e de aquí esperamos saír cun acordo lexítimo, equilibrado".
Os transportistas lamentan a tardanza do Goberno en sentar a negociar para desconvocar un paro convocado hai máis dun mes. José Carlos García, secretario xeral de Fegatramer, cre que "fai falla que a ministra mostre unha vontade de negociar que ata a data non exteriorizou".
Moitos comercios adiantaron o aprovisionamento ante a ameaza do paro. Para os que pola súa natureza non poden facelo, só en Galicia a protesta podería deixarlles perdas por case 170 millóns de euros.
Detectan unha bola de lume sobrevoando o ceo do Golfo de Cádiz a 69.000 km/h
Musk anuncia que retoma a compra de Twitter
Barcelona e Atlético quedan contra as cordas na Champions
Mércores con chuviscas en zonas da Coruña e norte de Lugo
Contido con Xeográficas España .
Detectan unha bola de lume sobrevoando o ceo do Golfo de Cádiz a 69.000 km/h
Os presupostos inclúen unha partida para crear mil prazas novas nas facultades públicas de Medicina
Castela-A Mancha aumenta as deducións no IRPF para as rendas de ata 30.000 euros
Multiplícanse por catro as familias que piden créditos
Síguenos en redes sociais
Aviso legal e Política de Privacidade